Nana Ama Agyemang Asante

Nana Ama Agyemang Asante be Ghanaian journalist, editor den writer. From 2012 up to de present day she dey work as deputy online editor give Citi FM's web portal citifmonline.com. She san co-host give “Citi Breakfast Show” for Accra-based radio station "Citi FM", plus Bernard Avle.

 Ein Biography 
Na Nana Ama Agyemang Asante once be de most abused female public figure for Ghana. As a journalist covering politics, gender den business, Nana Ama more tyms dey speak de truth to power den holding governments accountable for years. She provide much-needed feminist perspective for national issues den debates for radio top. Even though she dey love wat she dey do, ein high profile den feminist views open am up to incessant abuse wey emake am one of de most targeted female radio hosts for Ghana. Dat alone no stop am from ein platforms to fight for de oppressed. Nana Ama be fellow for de Reuters Institute of Journalism for University of Oxford den de National Endowment for Democracy for Washington DC insyd. Most of ein recent work be de Ghanaian Women Expert project, wey e track de number of women experts wey dem interview for Ghanaian media insyd.

 Ein Education 
She complete ein tertiary education for de University of Cape Coast where she study Sociology den Economics.

 Career 
Nana Ama Agyemang Asante start ein journalistic career for 2006 insyd as broadcast journalist plus de radio station Joy FM. From 2011 to 2012 she work plus Journalists for Human Rights (JHR), NGO wey dem found am for Canada, wer she serve as de country director for Ghana.

De radio program “Citi Breakfast Show” (#CitiCBS), wey Nana Ama Agyemang Asante be regular participate nu, dem award am plus number of prizes over de years.

M24, wey be African entertainment network, give Nana Ama Agyemang Asante “Radio Personality of the Year” for 2015 insyd secof ein persistent efforts for speaking truth to power.

For 2017 insyd, National Endowment for Democracy (NED) award am “Reagan-Fascell Democracy Fellowship”, wey e allow am spend several months for Washington DC, USA so say she go compile report on de possibilities of de media to louden Ghanaian women's voices for de public sphere.

 References 
Category:Human
Category:Living people
Category:Ghanaians
Category:Ghanaian journalists
Category:Ghanaian writers
Category:Ghanaian women activists
Category:University of Cape Coast alumni